“ไทยสมายล์” เปิดตัวแพ็คเกจ “SMILE Passport” ขายตั๋วเหมา 4 เที่ยวบินในประเทศ 19-31 ต.ค.นี้
"ไทยสมายล์" เปิดตัวแพ็คเกจ "SMILE Passport" ขายตั๋วเหมา 4 เที่ยวบินในประเทศ 19-31 ต.ค.นี้
19 ต.ค. 2563

สายการบินไทยสมายล์ เปิดตัวแพ็คเกจบัตรโดยสารสุดคุ้ม “SMILE Passport” ชุดบัตรโดยสาร 4 เที่ยวบิน ราคาพิเศษจากไทยสมายล์สำหรับเที่ยวบินในประเทศ (ยกเว้นเส้นทางข้ามภาค) แพ็คเกจราคาสุดคุ้ม เดินทางได้ทุกเส้นทางภายในประเทศ ไม่จำกัดช่วงเวลาบิน จะเดินทางแบบเดี่ยวหรือแบบกลุ่มก็สะดวกมากขึ้น พร้อมบริการฟูลเซอร์วิส เลือกที่นั่งฟรี บริการอาหารและเครื่องดื่มบนเครื่อง และน้ำหนักกระเป๋าสูงสุด 30 กิโลกรัม
โดยแพ็คเกจบัตรโดยสาร แบบ 4 เที่ยวบิน มีให้เลือก 2 ประเภท ได้แก่
– บัตรโดยสารชั้น Smile Class เส้นทางในประเทศ 3,800 บาท (เฉลี่ยเที่ยวละ 950 บาท)
– บัตรโดยสารชั้น Smile PLUS เส้นทางในประเทศ 8,800 บาท (เฉลี่ยเที่ยวละ 2,200 บาท)
ทั้งนี้ ราคาดังกล่าวไม่รวมภาษีสนามบิน สามารถซื้อแพ็คเกจบัตรโดยสาร “SMILE Passport” ได้ที่ http://bit.ly/smilepassportPurchase ตั้งแต่วันที่ 19-31 ตุลาคม 2563 โดยเดินทางได้ตั้งแต่วันที่ 22 ตุลาคม 2563  27 มีนาคม 2564 นี้ ทั้งนี้ แลกบัตรโดยสารเพื่อเดินทางล่วงหน้าอย่างน้อย 3 วัน เงื่อนไขเป็นไปตามที่บริษัทฯ กำหนด